b'\n_START_ARTICLE_\nJevamot\n_START_PARAGRAPH_\nJevamot (hebrejsko \xd7\x99\xd7\x91\xd7\x9e\xd7\x95\xd7\xaa, Bratova vdova) je razprava v Talmudu, ki, med drugim, obravnava zakone jibuma \xe2\x80\x93 leviratske poroke in, na kratko, spreobrnitve v judovstvo. Razprava je prva v nizu razprav v poglavju  Na\xc5\xa1im (\xd7\xa0\xd7\xa9\xd7\x99\xd7\x9d, \xc5\xbdenske). _NEWLINE_Jibum je zapoved iz Tore (Devteronomij 25:5-10), po kateri se je moral brat pokojnika, ki je umrl brez otrok (sina), poro\xc4\x8diti z njegovo vdovo. Zakon se je uporabljal samo za brate po o\xc4\x8detovi strani, se pravi brate istega o\xc4\x8deta ne glede na to, da so bili sinovi razli\xc4\x8dnih mater. Zakon je hkrati pomenil, da se vdova ni smela poro\xc4\x8diti s kom drugim. Morala je \xc4\x8dakati na enega od bratov ali od njih dobiti dovoljenje in opraviti proceduralno lo\xc4\x8ditev, imenovano halica (\xd7\x97\xd7\x9c\xd7\x99\xd7\xa6\xd7\x94). Halica se je lahko opravila kot alternativa jibuma. Razprava \xc5\xbdenske obravnava \xc5\xa1tevilne primere, v katerih se jibum ne sme uporabiti, torej se ne sme uporabiti niti halica. _NEWLINE_Razprave Jevamot, Eruvin in Niddah spadajo med najtr\xc5\xa1e razprave v Talmudu.'